**projektas**

**reg. Nr. T-11**

**2.2.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS KONTROLIERĖS RIMOS JUODOKIENĖS PASKATINIMO**

2023 m. vasario d. Nr. T1-

Pasvalys

Vadovaudamasi vietos savivaldos įstatymo 16 straipsnio 4 dalimi, Lietuvos Respublikos valstybės tarybos įstatymo 10 straipsnio 2 dalies 7 punktu, 27 straipsnio 5 dalimi, 6 dalies 1 punktu, 8 dalies 2 punktu, 16 dalimi, 31 straipsnio 2 dalies 4 punktu, įgyvendindama Valstybės tarnautojų tarnybinės veiklos vertinimo tvarkos aprašą, patvirtintą Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2020 m. kovo 10 d. nutarimo Nr. 213 redakcija), atsižvelgdama į Pasvalio rajono savivaldybės mero 2023 m. sausio 9 d. motyvuotą siūlymą Nr. PVI-3 Pasvalio rajono savivaldybės kontrolierės Rimos Juodokienės kasmetinio tarnybinio veiklos vertinimo metu, Pasvalio rajono savivaldybės taryba nusprendžia:

1. Paskatinti Pasvalio rajono savivaldybės kontrolierę Rimą Juodokienę, įvertinus 2022 m. tarnybinę veiklą labai gerai, suteikiant jai 5 mokamas poilsio dienas.
2. Nustatyti, kad sprendimas įsigalioja 2023 m. kovo 1 d.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS KONTROLIERĖS RIMOS JUODOKIENĖS PASKATINIMO**

2023 m. sausio 9 d.

Pasvalys

**1. Sprendimo projekto rengimo pagrindas.**

Lietuvos Respublikos valstybės tarnybos įstatyme (toliau – Įstatymas) nustatytas valstybės tarnautojų tarnybinės veiklos vertinimas. Pasvalio rajono savivaldybės kontrolieriaus tarnybinę veiklą vertina Pasvalio rajono savivaldybės meras (Įstatymo 27 str. 5 d.), užpildydamas motyvuotą siūlymą (Valstybės tarnautojų tarnybinės veiklos vertinimo tvarkos aprašas, patvirtintas Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2020 m. kovo 10 d. nutarimo Nr. 213 redakcija), (toliau – Aprašas)), kurį pateikia Pasvalio rajono savivaldybės tarybai (Aprašo 18 p. ir 63 p.).

Pasvalio rajono savivaldybės taryba sprendimą dėl pateiktų siūlymų įgyvendinimo priima artimiausiame posėdyje. Esant atitinkamoms aplinkybėms, sprendimas gali būti priimamas dar kitame posėdyje (Aprašo 63 p.).

**2. Sprendimo projekto tikslai ir uždaviniai.**

Užbaigti valstybės tarnautojo kasmetinio tarnybinės veiklos vertinimo procedūrą ir priimti sprendimą dėl siūlymo – paskatinti valstybės tarnautoją, įvertintinus jo veiklą labai gerai – įgyvendinimo.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Atsižvelgiant į aukščiau nurodytą teisinį reguliavimą, siūloma Pasvalio rajono savivaldybės kontrolierę Rimą Juodokienę, įvertinus 2022 m. tarnybinę veiklą labai gerai, paskatinti, suteikiant jai 5 mokamas poilsio dienas.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**4. Skaičiavimai, išlaidų sąmatos, finansavimo šaltiniai** - Savivaldybės biudžeto lėšos – apie 950 Eur.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**. Įgyvendinamųjų teisės aktų priimti nereikia.

**7. Sprendimo projekto antikorupcinis vertinimas.** Neatliekamas, sprendimo projektu nenumatoma reguliuoti visuomeninius santykius, nurodytus Lietuvos Respublikos korupcijos prevencijos įstatymo 8 straipsnio 1 dalyje.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Sprendimo projekto iniciatoriai – Savivaldybės meras, asmuo atsakingas už sprendimo vykdymo kontrolę – Savivaldybės administracijos Apskaitos skyriaus vedėjas.

Skyriaus vedėja Jurgita Karčiauskienė